Ӏузайр
Ӏузайр (Ӏаьр. ٌعُزَيْر‎‎) — иза Къуръан чохь хьахийна дика стаг ву, ткъа жуьгташа иза исраилхойн пайхамарех цхьаъ лору. Цуьнан дийцар Къуръан чуьра аль-Бакъарат сурат чохь хьахийна ду, Дала иза бӀе шарахь дӀа а кхалхийна, йуха цул тӀаьхьа денвина аьлла. Ӏузайра исраилхошна Дела цхьаъвен дин карладаьккхира, Товрат царна дицделлачул тӀаьхьа царна Ӏама а дира цо.